**Ministru kabineta noteikumu projekta
"Grozījumi Ministru kabineta 2005.gada 29.novembra noteikumos Nr.902
"Kārtība, kādā izsniedzami profesionālās pilnveides un profesionālās ievirzes izglītību apliecinoši dokumenti" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2005.gada 29.novembra noteikumos Nr.902 "Kārtība, kādā izsniedzami profesionālās pilnveides un profesionālās ievirzes izglītību apliecinoši dokumenti" izstrādāti, ņemot vērā 2013.gada 9.jūlija grozījumus Izglītības likumā, kas nosaka kādas institūcijas var īstenot izglītības programmas, kā arī Ministru kabineta 2015.gada 14.jūlija noteikumus Nr.397 "Izglītības iestāžu un citu Izglītības likumā noteikto institūciju reģistrācijas kārtība", kas nosaka kārtību Nacionālo bruņoto spēku vienību reģistrācijai Izglītības likumā noteikto institūciju reģistrā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā 2013.gada 9.jūlija grozījumus Izglītības likumā, kas paredz, ka izglītības programma var tikt īstenota arī citās institūcijās, noteikumus nepieciešams precizēt, lai tie būtu piemērojami arī gadījumos, kad izglītības dokumentu izsniegs kāda no Izglītības likuma 36.panta pirmajā daļā noteiktajām institūcijām, piemēram, Nacionālo bruņoto spēku vienība, kuras uzdevumos ietilpst pieaugušo izglītības programmu īstenošana.Ministru kabineta 2005.gada 29.novembra noteikumi Nr.902 "Kārtība, kādā izsniedzami profesionālās pilnveides un profesionālās ievirzes izglītību apliecinoši dokumenti" šobrīd nosaka kritērijus un kārtību, kādā izsniedz valsts atzītus profesionālās ievirzes un profesionālās pilnveides izglītību apliecinošus dokumentus, kā arī minēto dokumentu paraugus. Ministru kabineta noteikumu normas paredz regulējumu tikai attiecībā uz izglītības iestādēm.Veicot šos grozījumus, paredzēts noteikt, ka turpmāk arī Izglītības likuma 36.panta pirmajā daļā noteiktās institūcijas, kuras būs izpildījušas noteiktās akreditācijas prasības, personai pēc licencētas profesionālās pilnveides sekmīgas apgūšanas, varēs izsniegt profesionālās pilnveides izglītības apliecību.Papildus noteikumu projekts nosaka, ka profesionālās pilnveides un profesionālās ievirzes izglītību apliecinošajos dokumentus, kurus izsniedz Nacionālo bruņoto spēku vienības, kuru uzdevumos ietilpst pieaugušo izglītības programmu īstenošana, to kā iestādes vadītājs paraksta attiecīgās vienības komandieris. Ņemot vērā Tieslietu ministrijas priekšlikumu, grozījumos netiek precizēts pārskats par profesionālās pilnveides izglītības dokumentu apriti, bet tas tiek papildināts ar piezīmi, ka to paraksta Nacionālo bruņoto spēku vienības, kuru uzdevumos ietilpst pieaugušo izglītības programmu īstenošana, komandieris  |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Izglītības kvalitātes valsts dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas iedzīvotāji, kuri izglītības programmas apgūst Izglītības likuma 36.panta pirmajā daļā noteiktajās institūcijās. |
| 2. | Tiesiskā regulējuma ietekme uz tautsaimniecību un administratīvo slogu | Noteikuma projekta tiesiskais regulējums nemaina sabiedrības mērķgrupas tiesības un pienākumus, kā arī veicamās darbības saistībā ar grozījumiem izglītību apliecinošu dokumentu paraugos |
| 3. | Administratīvo izmaksu monetārs novērtējums | Noteikumu projekts nerada papildus izmaksas, jo nebūs nepieciešams izgatavot jaunas veidlapas. |
| 4. | Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Jautājumam nav tiešas ietekmes uz sabiedrību kopumā, tas attiecas uz Izglītības likuma 36.panta pirmajā daļā noteiktajām institūcijām. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības likuma 36.panta pirmajā daļā noteiktās institūcijas.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un esošās institūcijas netiks likvidētas. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Aizsardzības ministrs Raimonds Bergmanis

Vīza: valsts sekretārs Jānis Garisons

20.09.2016 13:18

560

M.Jēkabsons

67335013, mikus.jekabsons@mod.gov.lv